Nyabiabia Siwo Tso Exlẽlawo Gbɔ
Nyabiabia Siwo Tso Exlẽlawo Gbɔ
Aleke wòle be Kristotɔ vavãwo nabu nuwɔna si bɔ si nye kɔmpiuta nuŋlɔɖoɖo si wowɔ hena dzadzra la tsɔtsɔ na ame bubuwo lae?
Ame aɖewo adi be yewoazã nya si Yesu gblɔ be, “Faa miexɔe, faa minae” la vodadatɔe atsɔ ado taflatse ɖe nuwɔna sia tae. Le nyatefe me la, menye agbalẽ alo kɔmpiuta nuŋlɔɖoɖo siwo nye amewo tɔ, si zazã ŋu sewo le la, tsɔtsɔ na faa ŋue Yesu nɔ nu fom le o. Nunana si nye subɔsubɔdɔa fe akpa aɖe ŋue wònɔ nu fom le. Yesu gblɔ na efe apostolo siwo yina du kple kɔfe vovovoawo me be woaɖe gbefã Fiaɖufea, ada gbe le dɔnɔwo ŋu, ahanyã gbɔgbɔ vɔ̃wo do goe. Le esi tefe be apostoloawo naxɔ ga ɖe dɔ sia wɔwɔ ta la, ebia tso wo si be ‘woana faa.’—Mateo 10:7, 8.
Le alesi kɔmpiutawo le bɔbɔmee ɖe amewo kple dɔwɔfewo si ta la, dɔwɔɖoɖo si kɔmpiuta tsɔna wɔa dɔe va hiã na ame geɖe. Le ɖoɖoa nu la, ɖe wòle be woaflee. Ele eme be ame aɖewo wɔa kɔmpiuta dɔwɔɖoɖo siwo ta womexɔa ga aɖeke ɖo o eye wogblɔnɛ be woate ŋu awɔ efe kɔpiwo atsɔ na ame bubuwo faa ya. Gake ɖe wodzraa kɔmpiuta dɔwɔɖoɖo akpa gãtɔ. Ele be dɔwɔɖoɖo sia zãlawo naflee, axe fe ɖe eta, eɖanye na ame ŋutɔ alo na dɔwɔfe fe zazã o. Ne ame aɖe tsɔ dɔwɔɖoɖo sia fe ɖe alo wɔ efe kɔpi femaxee la,anye sedzidada, abe alesi agbalẽ blibowo fe fotokɔpiwɔwɔ, ne ɖe woatsɔ wo ana ga aɖeke maxɔmaxɔe hã nye sedzidadae ene.
Mɔɖegbalẽ le kɔmpiuta dzi ɖoɖowɔɖi akpa gãtɔ (kɔmpiuta dzi fefewo hã le eme) ŋu, eye wodina tso amesi tɔ wònye alo amesi zãnɛ si be wòawɔ ɖe nusiwo ŋu woɖe mɔ nɛ ɖo kple esiwo ŋu womeɖe mɔ nɛ ɖo o dzi. Mɔɖegbalẽ siawo dometɔ geɖe gblɔna be ame ɖeka pɛ koe ate ŋu ade dɔwɔɖoɖoa efe kɔmpiuta dzi ahazãe—si fia edede kɔmpiuta ɖeka pɛ ko dzi, eɖanye afeme tɔ loo alo dɔwɔfe alo suku tɔ dzi o. Mɔɖegbalẽ aɖewo gblɔna be ezãla la ate ŋu awɔ kɔpi ɖeka ada ɖi na eɖokui, gake mele be wòawɔ efe kɔpiwo na ame bubuwo o. Ne amesi tɔ wònye la di be yeatsɔ dɔwɔɖoɖo bliboa (tsɔ kpe ɖe mɔɖegbalẽa kple eŋu nuŋlɔɖiwo ŋu) na ame bubu la, ate ŋu atsɔe na. Gake eya ŋutɔ magakpɔ mɔ azãe o. Mɔɖegbalẽwo le vovovo, eyata ele be amesi le dɔwɔɖoɖo aɖe flem alo amesi wole etsɔm na la nanya nusi mɔɖegbalẽ ma gblɔ.
Dukɔ geɖewo wɔ sewo be woatsɔ akpɔ “susu fe nunɔamesiwo,” abe kɔmpiuta ɖoɖowɔɖiwo ene tae, eye wodzea agbagba be yewoana gomenɔamesisewo nawɔ dɔ. Le kpɔɖeŋu me, January 14, 2000, fe The New York Times ka nya ta be “Germany kple Denmark fe kpovitɔwo lé fufofo aɖe si woyɔ be kɔmpiuta ɖoɖowɔɖi dzodalawo fe nuvlowɔha aɖe me tɔ siwo gbugbɔa amewo fe kɔmpiuta ɖoɖowɔɖiwo kple kɔmpiuta dzi fefewo wɔna hemana, eye wodzraa wo dometɔ aɖewo le Internet gɔ̃ hã dzi.
Nukae nye Kristo-hamea fe nukpɔsusu le nya sia ŋu? Yesu gblɔ be: “Nusi nye kaisaro tɔ la, mitsɔe na kaisaro, eye nusi nye Mawu tɔ la, na Mawu.” (Marko 12:17) Ema bia tso Kristotɔwo si be woawɔ ɖe dukɔa fe se siwo metsi tre ɖe Mawu fe se ŋu o dzi. Apostolo Paulo gblɔ ku ɖe dziɖuɖuwo ŋu be: “Amesiame nabɔbɔ eɖokui na dziɖuɖu, siwo ŋusẽ li na. . . . Amesi ke dzea aglã ɖe dziɖuɖu ŋuti la, etsia tre ɖe Mawu fe nuɖoanyi ŋuti; ke amesiwo dzea aglã la, woakpɔ wofe ʋɔnudɔdrɔ̃.”—Romatɔwo 13:1, 2.
Menye Kristo-hamea me hamemegãwo fe agbae wònye be woalé ŋku ɖe amewo fe kɔmpiutawo ŋu, abe ɖe wona ŋusẽ wo be woaɖe nutɔnyenyesewo me ahakpɔ egbɔ be wole wɔwɔm ɖe wo dzi ene o. Gake woxɔe se hefiaa nu be ele be Kristotɔwo nafo asa na nusiwo menye wo tɔ o la tsɔtsɔ ahadze agbagba be woanye sedziwɔlawo. Esia kpɔa Kristotɔwo ta tso tohehe xɔxɔ abe sedzidalawo ene me, eye ekpena ɖe wo ŋu be dzitsinya nyui nɔa wo si le Mawu ŋkume. Paulo ŋlɔ bena: “Eyata ehiã be, miabɔbɔ mia ɖokui, menye dzikudodo ta ɖeɖeko o, hafi le dzitsinya ŋuti hã boŋ.” (Romatɔwo 13:5) Nenema ke Paulo ɖe Kristotɔ vavãwo fe didi gblɔ le nya siawo me be: “Míenya le mía ɖokui me bena, dzitsinya nyui le mía si, le esi míelɔ̃ be, míanɔ agbe nyuie le nusianu me la ŋuti.”—Hebritɔwo 13:18.
[Aɖaka si le axa 29]
Dɔwɔfe kple suku aɖewo flea ame geɖewo fe kɔmpiuta dɔwɔɖoɖowo zazã ŋuti mɔɖegbalẽ si gblɔa ame xexlẽme aɖe si koe kpɔ mɔ azãe. Le fe 1995 me la, Yehowa Ðasefowo fe hamewo dzro nyati aɖe si me woɖo aɖaŋu sia ɖo be:
“Asitsaha akpa gãtɔ siwo wɔa kɔmpiuta zazã fe mɔnu vovovowo la dea se ɖe wo gbugbɔgawɔ azã alo adzra nu, eye wonaa mɔɖegbalẽ ame le alesi woawɔ wofe ezazãmɔnua ŋudɔe le se nui la ŋu. Zi geɖe la, mɔɖegbalẽa gblɔna be ezãla mekpɔ mɔ ana dɔwɔɖoɖoa ame bubuwo o; le nyatefe me dukɔwo dome nutɔnyenyese de se ɖe enu. . . . Adzɔha gã aɖewo dzraa kɔmpiuta siwo me wode kɔmpiutazãɖoɖowoe eye wonaa mɔɖegbalẽ le wo ŋu. Gake kɔmpiutafiase aɖewo menaa mɔɖegbalẽ o, elabena se meɖe mɔ ɖe ezazãɖoɖo siwo wode eme hafi le dzadzram la ŋu o, si fia be eflela la da se dzi ne ezã ezazãɖoɖoawo. Nya si hã do fome kple esiae nye be, mele be Kristotɔwo nalé nyatakaka siwo ŋu nutɔnyenyese le (abe Habɔbɔa fe agbalẽwo ene) alo nya siwo nyatakakanahawo ɖona ɖe wofe asisiwo, si amewo le lélem ɖi mɔmabiamabia nutɔawoe, la ɖe wofe kɔmpiuta alo nu bubu dzi o.”
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn